APROBACIÓN DEFINITIVA ORDENANZA REGULADORA DO SERVIZO DE TAXI.
ADMINISTRACIÓN LOCAL — Municipal — Bueu (Ordenanzas e Regulamentos, 30/10/2015)

O Pleno da Corporación Municipal do Concello de Bueu, na sesión ordinaria celebrada o 4 de Maio de 2015, adoptou acordo de aprobación inicial da Ordenanza reguladora do Servizo de Taxi do Concello de Bueu. O Anuncio de aprobación inicial foi publicado mediante inserción déste, no Boletín Oficial da Provincia de Pontevedra o 18 de maio de 2015 num.92 Rematado o prazo de exposición ó público e vistas as alegacións presentadas, segundo informe da funcionaria encargada do Rexistro Xeral de data 23.06.15, o Pleno da corporación Municipal en sesión ordinaria celebrada o 17 de Setembro de 2015 á proposta do Concelleiro Delegado de Tráfico, relativa á Resolución das alegacións formuladas contra a aprobación inicial e aprobación definitiva da Ordenanza reguladorado Servizo de Taxi do Concello de Bueu, RESOLVE: 1º.—Modificar a ordenanza reguladora do servizo de taxi do concello de Bueu que resulta da aceptación de algunha das suxestións formuladas pola Asociacion de autopatronos de taxi de Pontevedra ( RE núm.3784 de 18.5.2015) e da constatación dun erro de feito 2º.—Rectificar o erro de feito advertido no artigo 18.1 da devandita ordenanza 3º.—Inadmitir a trámite as alegacións formuladas por Hammadi Serdio Muncharaz actuando como voceiro do Partido Popular en Bueu ( RE 4844 de 22.6.2015) por falta de lexitimación activa.4º.—Desestimar as alegacións presentadas por D. Martin Francisco John Richard Lerga Amrah (RE núm.4842 de 22.6.2015) 5º.—Aprobar definitivamente a ordenanza reguladora do servizo de taxi do concello de Bueu coas modificacións sinaladas no apartado 1º e 2º e coa enmenda proposta polo Emmy Ango Miraz, relativa á inclusión dun segundo apartado ó artigo 3º do borrador definitivo da Ordenanza reguladora do servizo de taxi do concello de Bueu, según tenor literal que figura no seu escrito de 22.06.15 (RE 4844/15 da mesma data) quedando o seu texto definitivo redactado como segue, ordeando a publicación do seu texto íntegro no B. O. P, na web do concello e no taboleiro de anuncios do concello.” O Pleno da Corporación, en sesión de data 6 de setembro de 1996, aprobou o Regulamento municipal dos servizos urbanos de transportes en automóbiles lixeiros do Ilmo. Concello de Bueu. No Diario Oficial de Galicia de data 14 de xuño de 2013 publícase a Lei 4/2013, do 30 de maio de 2013, de transporte público de persoas en vehículos de turismo de Galicia, que entra en vigor o 29 de xullo de 2013 e ven a derrogar, na súa Disposición derrogatoria única o título segundo da Lei 6/1996, do 9 de xullo, de coordinación dos servizos de transportes urbanos e interurbanos por estradas de Galicia, e cantas normas de igual ou inferior rango se opoñan ao disposto nesta lei. Pola súa parte na Disposición derradeira terceira establece que os concellos adaptarán as súas ordenanzas reguladoras do servizo de taxi ao previsto nesta lei no prazo dun ano dende a súa entrada en vigor. Neste marco normativo redáctase a presente Ordenanza, que ten como finalidade a regulación do servizo de taxi que se presta neste municipio, de acordo cos principios de responsabilidade pública, universalidade, accesibilidade e continuidade na prestación dos servizos de taxi, a calidade na prestación dos servizos e o respecto dos dereitos das persoas usuarias recoñecidos pola lexislación vixente e a incorporación dos avances técnicos que permitan a mellora das condicións da prestación e da seguridade persoal dos condutores e condutoras, así como das persoas usuarias, e a protección do medio ambiente. A presente ordenanza ten por obxecto regular os servizos urbanos de taxis que conten con licenzas expedidas polo Concello de Bueu tal e como os define a normativa vixente. Aos efectos desta Ordenanza enténdese por servizo de taxi o transporte público e discrecional de persoas viaxeiras realizado por persoas físicas en vehículos de turismo que contan con signos distintivos de taxi e se realiza por conta allea mediante retribución económica suxeita a tarifa e dispoñendo dos correspondentes títulos habilitantes para a prestación do servizo. Constitúen títulos habilitantes para a prestación do servizo de taxi os seguintes: Licenzas de taxi: habilitan para a prestación dos servizos urbanos de taxi e son outorgadas polo Concello. Autorizacións interurbanas de taxi: permiten a prestación dos servizos interurbanos de taxi e son outorgadas polo órgano competente da Consellería que teña atribuídas as competencias en materia de transportes. Para a prestación do servizo de taxi requírese a obtención da licenza de taxi e autorización interurbana de taxi. Licenzas de taxi: son outorgadas polo Concello mediante concurso público. Autorizacións interurbanas de taxi: son outorgadas polo órgano competente da consellería que teña atribuídas as competencias en materia de transportes. As licenzas de taxi e as autorizacións interurbanas de taxi estarán vinculadas, sendo preciso dispor de ámbolos dous títulos para a realización da actividade e a súa obtención efectuarase mediante o procedemento coordinado de outorgamento regulado no artigo 16 da Lei 4/2013, do 30 de maio, de transporte público de persoas en vehículos de turismo de Galicia. Os títulos habilitantes outorgaranse sen prazo de duración prefixado, se ben a súa validez quedará condicionada ao seu visado periódico por parte do órgano competente en cada caso de acordo coa lexislación vixente.1.—Só poderán ser titulares de licenzas de taxi as persoas físicas que acrediten o cumprimento dos seguintes requisitos: a) Ter nacionalidade española ou dun Estado membro da Unión Europea ou doutro país estranxeiro en que, en virtude de acordos, tratados ou convenios internacionais subscritos por España, non sexa esixible o requisito da nacionalidade ou contar coas autorizacións ou permisos de traballo que, de conformidade co disposto na lexislación sobre dereitos e liberdades dos estranxeiros en España, resulten suficientes para a realización da actividade de transporte no seu propio nome. b) Acreditar a titularidade do vehículo de turismo en calquera réxime de utilización xurídicamente válido. c) Xustificar o cumprimento das obrigas de carácter fiscal, laboral e social establecidas pola lexislación vixente. d) Acreditar o cumprimento dos requirimentos técnicos do vehículo de turismo que utilicen para a realización do transporte que sexan esixibles pola normativa vixente. e) Dispoñer do carné de conducir BTP f) Dispoñer da capacitación profesional para prestar servizos de taxi que na normativa de desenvolvemento da Lei 4/2013, do 30 de maio, de transporte público de persoas en vehículos de turismo de Galicia s e poida establecer. g) Ter cuberta a responsabilidade civil polos danos que se poidan ocasionar na prestación do servizo, segundo o disposto na normativa vixente. h) Aqueloutros que se establezan regulamentariamente.2. O titular da licencia deberá presentar no concello con periodicidade anual o certificado da axencia tributaria conforme se atopa de alta no epígrafe do IAE 722 dende o momento inicial ata dito momento, informe de vida laboral no que conste data de alta na actividade e continuidade ata dito momento, certificado de estar ao corrente coa AEAT, coa ATRIGA e coa Seguridade Social, decla ración dos asalariados conforme están ao corrente de cobro nas remuneracións. O número máximo de licenzas das que poderá dispoñer un mesmo titular será de 1 non podendo ser titular de licenza de taxi en distintos concellos.1. O outorgamento de novas licenzas de taxi corresponde ao Concello de Bueu previo informe vinculante da Dirección Xeral en materia de Transportes da Xunta de Galicia e realizarase mediante concurso público de acordo co establecido na lexislación vixente ao cal só poderán concorrer as persoas que cumpran os requisitos para ser titulares de licenzas de taxi consonte dispón o artigo 3º da presente ordenanza.2. Na convocatoria do concurso faranse constar os criterios de adxudicación, entre os cales valoraranse de modo preferente: O vehículo de turismo que se pretenda adscribir á licenza de taxi sexa adaptado para o transporte de persoas con mobilidade reducida durante o tempo mínimo que se estableza na convocatoria.1. As licenzas de taxi serán transmisibles a calquera persoa física que o solicite e reúna os requisitos establecidos na Lei 4/2013 de 30 de maio, de transporte público de persoas en vehículos de turismo de Galicia e na presente ordenanza, logo da autorización do Concello de Bueu e informe da Dirección Xeral en materia de Transportes da Xunta de Galicia respecto á procedencia de transmisión da autorización interurbana de taxi.2. Non obstante, a transmisión da licenza de taxi non se poderá autorizar nas seguintes circunstanc ias: a) Se non transcorreron polo menos dous anos desde a adquisición polo transmitente da condición de titular da licenza de taxi e da autorización interurbana de taxi. A limitación temporal indicada non será aplicable no caso de xubilación, falecemento ou declaración de incapacidade para prestar o servizo de taxi. b) Se o transmitente e o adquirente non están ao día das súas obrigas tributarias e de seguridade social e das relacionadas coa actividade propia do servizo de taxi. c) Se non están satisfeitas as sancións pecuniarias que lles puidesen ser impostas, por resolución administrativa firme, ao transmitente ou ao adquirente, derivadas do exercicio da actividade como taxista. d) Se o adquirente, como consecuencia da transmisión, supera o límite máximo de concentración de licenzas de taxi nun mesmo titular ou se é o titular dunha ou máis licenzas de taxi noutro concello. e) No caso de que o informe da Dirección Xeral en materia de Transportes da Xunta de Galicia teña carácter desfavorable ou transcorrese o prazo fixado neste informe para materializar a transmisión da licenza de taxi.3. A transmisión da licenza de taxi estará condicionada, na súa eficacia, ao outorgamento da autorización interurbana de taxi ao novo titular que deberá solicitar o interesado á Dirección Xeral en materia de Transportes da Xunta de Galicia.4. O adquirente da licenza deberá iniciar a prestación do servizo no prazo máximo dun mes dende a notificación da autorización de transmisión da autorización interurbana.5. A persoa que transmita unha licenza de taxi non poderá volver ser titular doutra licenza de taxi no mesmo municipio ata que transcorra un período de cinco anos desde a transmisión. No suposto de falecemento da persoa titular, os seus herdeiros adquirirán os dereitos e obrigas aos títulos habilitantes, podendo figurar, en caso de que se constituíse unha comunidade de herdeiros como titular dos devanditos títulos habilitantes por un período máximo de dous anos dende o falecemento do causante. Transcorrido este período, os títulos deberán constar adscritos a nome dunha persoa física, caducando en caso de non observar a devandita obriga.1. As licenzas de taxi figurarán inscritas no correspondente Rexistro municipal de títulos habilitantes. Neste Rexistro municipal de licenzas faranse constar, en todo caso: a) Os titulares das licenzas e os seus datos identificativos. b) Os condutores/as dos vehículos afectos ás licenzas e os seus datos identificativos. c) Titulares de permisos municipais de condutor de taxi e os seus datos identificativos. d) Os vehículos afectos ás licenzas e os seus elementos. e) As infraccións cometidas e as sancións impostas aos titulares das licenzas. f) A situación administrativa na que se encontra a licenza, en actividade ou suspensión e a data de efecto da devandita situación. g) Extinción da licenza, se se produce, a súa causa e a data. h) A autorización para exhibir publicidade.2. Os titulares das licenzas de taxi están obrigados a comunicar os cambios de domicilio e demais datos e circunstancias que deban figurar no rexistro no prazo dun mes.3. O acceso, o tratamento ou a cesión de datos consignados no dito rexistro axustaranse á normativa vixente en materia de rexistros administrativos e protección de datos persoais (LOPD). Serán públicos, en todo caso, os datos referidos á identificación do titular das licenzas de taxi e das autorizacións interurbanas de taxi e mais dos vehículos e dos condutores ou condutoras adscritos a elas, así como a vixencia, a suspensión ou a extinción dos títulos habilitantes. Neste senso, de acordo co disposto no artigo 37 da lei 30/92, de 26 de novembro, de réxime xurídico das Administracións Públicas e do procedemento administrativo común e na LOPD, para a consulta destes datos que figuren no rexistro municipal de licenzas polos particulares esixirase a acreditación dun interese lexítimo.4. As comunicacións ou as anotacións no Rexistro serán efectuadas polas administracións competentes, por medios telemáticos.1. As licenzas de taxi poderán ser suspendidas temporalmente por un período máximo de dous anos: a) Por solicitude da persoa titular, cando deba deixar de exercer a actividade temporalmente por unha causa xustificada. b) De oficio, no caso de transmisións forzosas, cando a persoa adxudicataria careza dos requisitos esixidos para ser titular.2. Non procederá estimar unha solicitude de suspensión ata que transcorra un período de dous anos contados desde a data de finalización do anterior período de suspensión, agás causas de forza maior debidamente acreditadas.3. As solicitudes de suspensión entenderanse estimadas se no prazo de tres meses o Concello non ditase e notificase resolución expresa, agás que se incumprise a limitación establecida no punto anterior.4. Autorizada a suspensión polo Concello, o titular deberá retirar do vehículo os distintivos que o identifican como taxi así como o taxímetro e facer entrega no Concello da licenza de taxi e da documentación administrativa que identifica o condutor.5. Transcorrido un mes desde a finalización da suspensión sen que se reiniciase de modo efectivo a prestación do servizo, incorrerase en causa determinante da caducidade da licenza de taxi. De conformidade co artigo 12 da Lei 4/2013, de 30 de maio, de transporte público de persoas en vehículos de turismo de Galicia, as licenzas de taxi extínguense por algunha das seguintes causas previa instrución do expediente establecido regulamentariamente con audiencia, en todo caso, das persoas interesadas: a) Renuncia da persoa titular ou falecemento desta sen herdeiros. b) Caducidade: procederá declarar caducadas as licenzas de taxi nos casos de: c) Revogación: as licenzas de taxi poderán revogarse por motivos de oportunidade de interés público que aconsellasen ó Concello reducir o número de licenzas. Neste suposto, o titular da licenza de taxi terá dereito á correspondente indemnización económica, que se calculará de conformidade cos parámetros obxectivos que determinen o seu valor real de mercado. Cada licenza de taxi terá afecto un vehículo clasificado como turismo de acordo coas disposicións previstas na presente Ordenanza e na normativa de aplicación. Os vehículos deberán estar clasificados como turismos e ter as características esixidas polas disposicións aplicables e como mínimo deberán ter as seguintes: 1. Contarán cun espazo dedicado a maleteiro totalmente independente e diferenciado do habitáculo destinado á pasaxe, suficiente para transportar a equipaxe deste.2. Carrocería pechada con catro portas como mínimo que sexan de doado acceso e funcionamento para os ocupantes e que deben resultar accionables por vontade do usuario, a excepción da do condutor.3. As dimensións mínimas e as características do habitáculo interior do vehículo e dos asentos serán as precisas para proporcionar ao usuario e ao condutor a seguridade e comodidade propias deste tipo de servizo.4. A tapizaría será de cores e deseño discreto, uniforme en todos os asentos, sen coloracións vivas nin motivos engadidos debendo ser dun material de doada limpeza.5. O piso irá cuberto dun material antideslizante e doado de limpar.6. Estarán provistos de repousacabezas en todas as prazas.7. Xanelas provistas de lúas transparentes e irrestelables en todas as portas e na parte posterior do vehículo de modo que se consiga a maior visibilidade, luminosidade e ventilación posibles. As situadas nas portas deben resultar accionables por vontade do usuario.8. Iluminación eléctrica interior que permita en horas nocturnas a perfecta visibilidade do cadro de mandos, do taxímetro e de todos os elementos de control do vehículo e que proporcione iluminación abondo do habitáculo para facilitar o cambio de moeda.9. Dotación de extintor de incendios.10. Módulo luminoso exterior que sinale claramente a dispoñibilidade do vehículo e a tarifa de aplicación.11. Poderán levar mamparas de seguridade, sempre que sexan homologadas, estean autorizadas polos organismos competentes e se instalen de acordo co establecido no Anexo I da presente Ordenanza.12. Poderán contar con sistemas de comunicación ou cámaras por motivos de seguridade, debidamente homologados sempre que cumpran a normativa aplicable, e especialmente en materia de seguridade e protección de datos.13. Os vehículos non poderán permanecer en servizo por un tempo superior a 15 anos, quedando automáticamente suspendida a eficacia da licenza, en tanto non se solicite a adscrición dun novo vehículo. Non obstante e á solicitude do titular, á vista do estado do vehículo poderá autorizarse unha prórroga por un período máximo de dous anos, prazo durante o cal deberá adscribir un novo vehículo a licenza. Os vehículos que presten os servizos de taxi deben estar equipados cun aparato taxímetro con impresora de factura debidamente precintado, homologado e verificado de acordo coas normas establecidas polo órgano competente en materia de metroloxía, co fin de determinar o prezo de cada servizo. O taxímetro estará situado no terzo central da parte dianteira da carrocería tendo que estar iluminado cando estivese en funcionamento, de forma que en todo momento resulte clara, visible e cómoda para os viaxeiros a lectura dos valores que teñen que ser exhibidos.1. Con carácter xeral, o número de prazas dos vehículos afectos ás licenzas de taxi dispoñerán dunha capacidade mínima de cinco e máxima de sete prazas incluída a persoa condutora.2. Non obstante de conformidade co sinalado no artigo 25.2 da Lei 4/2013 do 30 de maio, de transporte público de persoas en vehículos de turismo de Galicia, poderá autorizarse vehículos de ata nove prazas sempre que concorran as circunstancias previstas na lexislación aplicable. Requírese a autorización do Concello de Bueu para substituír o vehículo afecto a licenza por outro. En todo caso o vehículo deberá ser máis novo que o substituído o cal deberá cumprir os requisitos previstos nesta Ordenanza.1. Os vehículos cualificados como accesibles ou adaptados cumprirán as condicións e requisitos establecidos no Real Decreto 1544/2007, do 23 de novembro, polo que se regulan as condicións básicas de accesibilidade e non discriminación para o acceso e utilización dos modos de transporte para persoas usuarias con mobilidade reducida ou norma que o substitúa.2. Estes taxis prestarán o servizo de forma prioritaria ás persoas con mobilidade reducida, pero en caso de estar libres destes servizos, estarán en igualdade cos demais taxis non adaptados para dar servizo a calquera cidadán sen discapacidade.3. En canto ós distintivos de este tipo de vehículos estarase ao disposto no Anexo II da presente Ordenanza.1. Os vehículos destinados ao servizo de taxi serán de cor branca e levarán o escudo do Concello de Bueu, dun tamaño de 15 centímetros de alto por 9,60 de ancho colocado no centro das portas dianteiras. A palabra TAXI, xunto co número da licenza municipal en cor negra, cuns caracteres de 5 centímetros de altura, irán colocados na zona dereita superior do pano das portas dianteiras e na parte inferior dereita do parabrisas traseiro, debendo ser visibles desde o exterior. Para tales distintivos será aconsellable a utilización de adhesivos permanentes.2. No interior do vehículo, en sitio visible para os viaxeiros, colocaranse os adhesivos coas tarifas vixentes, así como unha placa co número de licenza municipal, o número de autorización de transportes VT, o número de prazas e a matrícula do vehículo.3. Para a colocación dos distintivos e adhesivos sinalados nos apartados anteriores estarase ó disposto no Anexo II da presente Ordenanza 1. O Concello poderá autorizar aos titulares das licenzas de taxi, a contratación e colocación de anuncios publicitarios comerciais no exterior dos vehículos sempre que conserven a súa estética e non impidan a súa visibilidade. Para a colocación de tales anuncios será aconsellable a utilización de adhesivos permanentes.2. Para os anuncios publicitarios comerciais, os titulares das licenzas deberán solicitar a correspondente autorización, a cal se concederá de forma individualizada para cada licenza municipal.3. As autorizacións ás que se refire o presente artigo outorgaranse con suxeición á lexislación vixente en materia de tráfico e seguridade vial e á normativa xeral de publicidade. En todo caso prohíbese toda publicidade sexista ou que atente contra os dereitos das persoas.3. Para a colocación de anuncios publicitarios estarase ao disposto no Anexo II da presente Ordenanza.1. Para exercer a actividade de condutor de vehículos de taxi requirirase ser titular do permiso municipal de condutor de taxi que será expedido polo Concello de Bueu previa acreditación da posesión do permiso de condución establecido na lexislación vixente e dispoñer da correspondente capacitación profesional que regulamentariamente se estableza. Cada licenza de taxi non poderá ter adscritas máis de dúas persoas condutoras, incluída a persoa titular.2. Para a obtención do permiso municipal de condutor de taxi será necesario a acreditación dos seguintes requisitos: a) Coñecer as vías públicas, lugares de interese turístico, hospitais, oficinas públicas, centros oficiais, hoteis, e en definitiva, os itinerarios máis axeitados e directos para chegar ó punto de destino. b) Coñecer a Lei de seguridade vial, a Lei de transporte público de persoas en vehículos de turismo de Galicia, así como a presente Ordenanza e demais lexislación relativa ó servizo público de taxi que sexa de aplicación. c) Non estar inhabilitado para o exercicio da profesión de taxista por sanción administrativa ou sentenza xudicial firmes. Será necesario aboar as taxas que en cada caso estableza a Ordenanza fiscal aprobada. A validez dos permisos municipais de condutor quedarán vinculados á vixencia do carnet BTP de conducir ou equivalente.3. As persoas titulares de licenzas de taxi haberán de prestar o servizo persoalmente con plena e exclusiva dedicación á devandita actividade sen prexuízo do que se sinala no artigo seguinte. Os titulares das licenzas poderán contratar persoas condutoras asalariadas para unha mellor explotación daquelas, sendo a relación entre eles de carácter laboral. A contratación de condutores asalariados queda sometida ás condicións seguintes: a) A persoa condutora deberá posuír o correspondente título de condución e dispoñer da capacitación profesional requirida. b) O contrato será a xornada completa e con dedicación exclusiva. c) Cantas outras se dispoñan regulamentariamente.1. Para a axeitada identificación do condutor de taxi, o Concello de Bueu expedirá a tarxeta de identificación de condutor que conterá unha fotografía do condutor, así como, entre outros datos, o nome e apelidos; número e data de autorización do permiso municipal de condutor de taxi; matrícula do vehículo e número da licenza á que se ache adscrito.2. A tarxeta de identificación, que deberá portarse sempre que se estea a prestar servizo, colocarase na parte inferior dereita da lúa dianteira do vehículo de forma que resulte visible tanto dende o interior coma dende o exterior deste.1. Corresponde ao titular da licenza de taxi a solicitude da tarxeta de identificación de condutor de taxi propia e/ou a dos seus condutores asalariados, logo de pagamento da taxa correspondente.2. Para a expedición da tarxeta de identificación de condutor de taxi do propio titular da licenza, deberá acreditarse documentalmente que o titular cumpre os seguintes requisitos: a) Estar en posesión do permiso municipal de condutor de taxi en vigor. b) Declaración de non estar a desenvolver simultaneamente outros traballos que afecten a súa capacidade física para a conducción ou que repercutan negativamente sobre a seguridade vial. c) Estar en situación de alta no réxime que corresponda da seguridade social.3. Para a expedición da tarxeta de identificación dos condutores asalariados deberá acreditarse documentalmente que os condutores cumpren os seguintes requisitos: a) Estar en posesión do permiso municipal de condutor de taxi en vigor. b) Declaración de non estar a desenvolver simultaneamente outros traballos, mediante a presentación da Vida laboral. c) Estar inscrito como condutor e en situación de alta no réxime da seguridade social de acordo coa lexislación laboral vixente. d) Posuír contrato de traballo debidamente cumprido e dilixenciado de acordo coa normativa laboral vixente.4. O titular da licenza de taxi deberá solicitar a substitución destas tarxetas de identificación cando se produza a variación de calquera dos datos consignados nestas.5. Os titulares dos taxis no seu caso, deberán enviar de forma semestral copia de TC1 dos asalariados ao Concello, no caso dos titulares presentarán os recibos acreditativos de cotizar no Réxime especial de autónomos.1. A tarxeta de identificación de condutor de taxi deberá ser entregada ao Concello de Bueu polo titular da licenza ou, se é o caso, polos seus herdeiros, nos seguintes supostos: a) Cando se solicite autorización para a transmisión da licenza ou para a substitución do vehículo á que se ache afecto. b) Cando se solicite a suspensión. c) Cando o condutor asalariado cese na súa relación laboral. d) Nos casos de extinción da licenza. e) Cando se produza o falecemento do titular da licenza.2. A estes efectos, as tarxetas entregaranse, no prazo máximo dun mes dende que tivo lugar a circunstancia que concorra en cada caso xunto coa solicitude correspondente.3. Cando un condutor asalariado cese na súa relación laboral, estará obrigado a entregar a tarxeta de identificación ao titular da licenza que o contratou. Os vehículos adscritos ao servizo de taxi non poderán adicarse a actividade profesional ou empresarial distinta á autorizada pero si se poderá facer uso del en servizo particular. As persoas que adquiran a titularidade dunha licenza de taxi deberán iniciar a prestación do servizo no prazo máximo dun mes, contado dende a data de notificación da autorización. O Concello ostenta a potestade de ordenar o servizo, co fin de garantir en todo momento a súa prestación coas debidas condicións de calidade, extensión, así como a satisfacción das necesidades dos usuarios e da mobilidade urbana en xeral. En exercicio de tal potestade poderá: a) Establecer o réxime de horarios, calendario, descansos, interrupcións da prestación do servizo e vacacións das persoas titulares das licenzas e condutoras, logo da audiencia ás asociacións do sector e ao Consello Galego do Transporte. b) Emitir disposicións que de acordo coa lexislación vixente, considere oportunas para que e garanta a existencia de vehículos adaptados para transportar as persoas usuarias con mobilidade reducida e en cadeira de rodas. c) Sinalar os lugares de parada nos que os taxis poidan estacionar á espera de pasaxeiros tendo en conta para a súa localización o acceso das persoas de mobilidade reducida. Para a localización, modificación ou supresión de paradas de taxi darase audiencia ás asociacións profesionais representativas do sector e ás de persoas consumidoras e usuarias.1. Cando o usuario contrate e ocupe o taxi situado na parada ou mediante chamada na rúa, o servizo considerarase iniciado unha vez que o viaxeiro indique o punto de destino, entrando o aparato taxímetro en funcionamento no momento que o vehículo inicie a marcha.2. Cando se trate dun servizo contratado por medios telemáticos, considerarase iniciado no lugar de partida do vehículo. O cadro tarifario considerará unha contía máxima pola utilización deste modo de contratación. O aparato taxímetro iniciará o servizo coa tarifa de “inicio da viaxe” que corresponda, interrompéndose a continuidade do contador cando chegue á contía máxima establecida. No momento en que o viaxeiro e a súa equipaxe se atopen debidamente instalados e se indicase o punto de destino o taxímetro deberá continuar o cómputo no punto onde o tivese interrompido.3. Ao inicio do servizo o condutor procederá a quitar a indicación de “libre” 4. A continuidade do contador interromperase definitivamente ao finalizar o recorrido, ou provisionalmente, ademais do suposto considerado no apartado anterior, durante as paradas provocadas por accidente, avaría, cambio de moeda, ou outros motivos non imputables ao usuario. Nestes casos, unha vez resolto o incidente, o taxímetro deberá continuar o cómputo no punto onde o tivese interrompido.5. Cando os viaxeiros abandonen transitoriamente o taxi e os condutores deban esperar ao regreso daqueles, poderán solicitar a título de garantía e contra recibo o importe do percorrido efectuado, máis media hora de espera en zona urbana e unha hora en descampado, transcorrida a cal poderán considerarse desvinculados do servizo. Cando o condutor ten que esperar ós viaxeiros en lugares nos que o estacionamento sexa de duración limitada, poderá reclamar destes o importe do servizo efectuado, sen obrigación pola súa parte de continuar a prestación do servizo.6. A toma de carburante só poderá realizarse estando libre o vehículo, salvo autorización expresa do viaxeiro, en cuxo caso se interromperá a continuidade do contador.7. Se o condutor esquecese poñer en marcha o taxímetro, será do seu cargo o importe do servizo ata o momento de advertir a falta, con exclusión do importe mínimo previsto na tarifa.1. A concertación do servizo de taxi efectuarase a petición da persoa usuaria: a) Nas paradas establecidas. b) Mediante chamada na rúa. c) Por medios telemáticos. d) Mediante a súa reserva previa. e) Por outros modos que puidesen ser establecidos pola normativa de desenvolvemento da Lei 4/2013, de 30 de maio, de transporte público de persoas en vehículos de turismo de Galicia.2. A persoa condutora pode denegar a prestación do servizo de taxi cando fose solicitado para finalidades que se presuman racionalmente como ilícitas ou cando concorresen circunstancias especiais de risco para a seguridade ou integridade física das persoas ou do vehículo e concretamente: 3.—Cando os taxis non estean ocupados por pasaxeiros, deberán estra circulando ou situados nas paradas sinaladas ao efecto, a non ser que deban estar estacionados noutros lugares seguindo instrucións do usuario, ou por outras necesidades xustificadas, sempre que o lugar de estacionamento estea autorizado. Cando os condutores de taxis que circulen en situación de libre sexan requeridos por varias persoas ao mesmo tempo para a prestación dun servizo, cumprirán as seguintes normas de preferencia: a) persoas que se atopen na beirarrúa correspondente ao sentido de circulación do vehículos. b) doentes, impedidos e anciáns. c) persoas acompañadas de nenos e mulleres embarazadas. O Concello ordeará e sinalizará o número de paradas e a súa situación, a capacidade de vehículos de cada unha delas, e a súa forma de estacionamento, realizándose rotativamente a súa adscrición a cada parada. Nas paradas a preferencia virá determinada pola orde de chegada dos usuarios e por orde de estacionamento.1. As persoas poderán concertar o servizo de taxi na vía pública mediante o aviso de detención do taxi libre de servizo, que estará obrigado a atender a dita solicitude sempre e cando non se vulneren as disposicións sobre tráfico e seguridade viaria ou afecte gravemente a fluidez do tráfico.2. Non se poderá utilizar este modo de concertación se a persoa peticionaria do servizo se atopa a menos de 100 metros de distancia dunha parada onde haxa taxis ou outras persoas en espera do servizo, agás no caso de que se trate de persoas de mobilidade reducida cando soliciten un taxi adaptado. Durante a prestación do servizo os condutores deberán ir provistos da seguinte documentación: a) Licenza municipal de taxi b) Permiso de condución da clase correspondente. c) A documentación administrativa que o acredite como condutor. d) Permiso de circulación do vehículo e) Tarxeta de ITV en vigor f) Póliza de seguro de responsabilidade civil derivada do uso e circulación de vehículos de motor de subscrición obrigatoria e xustificante do pagamento da prima do período de seguro en curso. g) Un exemplar desta ordenanza e o cadro de tarifas aplicable ao servizo. h) Plano rueiro do municipio. i) Boletín de identificación e control metrolóxico do aparato taxímetro. j) Libro de reclamacións. De conformidade co previsto na lexislación aplicable, as persoas usuarias do servizo de taxi teñen os seguintes dereitos: a) A acceder ao servizo en condicións de igualdade. Os condutores e condutoras que prestan o servizo deberán proporcionar a súa axuda ás persoas con mobilidade reducida, así como a aquelas que vaian acompañados de nenos e nenas, ou ás mulleres xestantes, debendo cargar e descargar a súa equipaxe. b) A identificar a persoa condutora e recibir unha atención correcta de quen presta o servizo. c) A prestación do servizo con vehículos que dispoñan das condicións óptimas, no interior e exterior, en canto a hixiene, limpeza, comodidade e estado de conservación. d) A subir e baixar do vehículo en lugares onde quede suficientemente garantida a seguridade das persoas. e) A seleccionar o percorrido que consideren máis axeitado para a prestación do servizo. No suposto de que non exercitasen o referido dereito, sempre debe realizarse seguindo o itinerario previsiblemente máis curto, tendo en conta tanto a distancia a percorrer como o tempo considerado de duración do servizo segundo as condicións de circulación. f) A obter información sobre o número de licenza de taxi ou autorización interurbana de taxi e as tarifas aplicables aos servizos. g) A poder ir acompañada dun can guía no caso das persoas cegas ou con discapacidade visual. h) A transportar equipaxes de conformidade coas condicións que regulamentariamente se establezan. i) A que se facilite á persoa usuaria o cambio de moeda ata a cantidade que regulamentariamente se estableza. j) A recibir un documento xustificativo da prestación do servizo no que conste o prezo, orixe e destino do servizo, o número de licenza de taxi do vehículo que atendeu o servizo, a identificación da persoa titular e da persoa condutora e, a petición da persoa usuaria, o itinerario recorrido. k) A formular as reclamacións que consideraran oportunas en relación coa prestación do servizo, debendo facilitar o condutor ou condutora, á petición da persoa usuaria follas de reclamacións. l) Cantos outros se establezan legal ou regulamentariamente. As persoas usuarias do servizo de taxi haberán de cumprir as normas de utilización que se establezan regulamentariamente, tendo, en todo caso, os seguintes deberes: a) Adoptar un comportamento respectuoso durante a prestación do servizo, sen interferir na condución do vehículo e sen que poida implicar perigo para as persoas e os bens. b) Pagar o prezo da prestación do servizo de acordo co réxime de tarifas establecido. c) Non manipular, destruír ou deteriorar ningún elemento do vehículo durante o servizo. d) Absterse de fumar, beber alcohol ou consumir calquera tipo de substancia estupefaciente no interior do vehículo. e) Respectar as instrucións da persoa condutora en relación coa prestación do servizo en condicións de seguridade. f) O cumprimento de normas de utilización que se establezan regulamentariamente. Os condutores dos vehículos de taxi están obrigados a: a) Entregar ao viaxeiro un recibo do pago do servizo. b) Axudar a subir e baixar do vehículo aos viaxeiros que o necesiten por razóns de idade, minusvalías ou estado de saúde. c) Recoller a equipaxe do viaxeiro, colocala no maleteiro e entregarlla á finalización do servizo, en todo caso ao pé do vehículo. d) Coidar o seu aspecto persoal e vestir axeitadamente durante a prestación do servizo, quedando prohibida a utilización de pezas e calzado de baño así como os pantalóns curtos e as camisetas sen mangas. e) Subir ou baixar o volume da radio e doutros aparatos de imaxe e son que puidesen estar instalados no vehículo ou apagar estes se o viaxeiro o solicita. f) Permitir a apertura ou peche das ventás dianteiras ou traseiras. g) Respectar as eleccións do usuario sobre o uso do aire acondicionado ou climatización, sempre que a temperatura solicitada non sexa inferior a 18º nin superior a 25º, salvo que condutor e usuario estean de acordo noutra inferior ou superior. h) Observar un comportamento correcto con cantas persoas soliciten o seu servizo. i) Respectar as normas de contratación do servizo de taxi. j) Facilitar aos pasaxeiros que o soliciten o Libro de Reclamacións. k) Revisar o interior do vehículo ao finalizar cada servizo para comprobar se o usuario esqueceu algunha das súas pertenzas. Neste caso, e se non poden devolvelas no acto, deberán depositalas na oficina da Policía Local.1. Os condutores dos vehículos ao servizo de taxi están obrigados a facilitar ao usuario cambio en moedas ata a cantidade de 20 euros.2. En caso de que o condutor teña que abandonar o vehículo para obter moeda fraccionaria en contía inferior ao devandito importe, ou ao que no seu caso se fixe, deberá interromper provisionalmente o taxímetro.3. No suposto de que o usuario vaia pagar o servizo cunha cantidade que supoña devolver un cambio superior a 20 euros deberá advertilo ao condutor antes de iniciar o servizo e, en caso de non o facer, será obriga do devandito usuario facerse co cambio e durante o tempo investido manterase funcionando o taxímetro. A prestación do servizo de taxi está suxeita a un réxime de tarifas obrigatorias, que haberán de garantir a cobertura do custo real do servizo en condicións normais de produtividade e organización e permitirán unha axeitada amortización e un razoable beneficio industrial. As tarifas poderán ser revisadas periodicamente ou, de xeito excepcional, cando se producise unha variación nos custos que altere significativamente o equilibrio económico da actividade. O Concello de Bueu aprobará previa audiencia ao Consello Galego de Transportes, de acordo coa lexislación vixente, as tarifas de aplicación aos servizos urbanos de taxi.1. As funcións de vixilancia e inspección dos servizos de taxi corresponderán ao Servizo da Policía Local do Concello de Bueu, sen prexuízo das competencias doutras Administracións Públicas en materia de inspección. A devandita función exercerase de oficio, mediando ou non denuncia previa, tendo como finalidade garantir a adecuación da actividade de taxi ao establecido pola presente ordenanza e demais normativa de aplicación.2. Os feitos constatados nas actas que se levanten no exercicio da función inspectora gozan de presunción de veracidade e terán valor probatorio, sen prexuízo das probas que en defensa dos respectivos dereitos ou intereses puidesen sinalar ou achegar as persoas interesadas. A responsabilidade administrativa polas infraccións das normas reguladoras do transporte de persoas en vehículos de turismo corresponderá: a) Nas infraccións cometidas con ocasión da realización de servizos de taxi ao seu titular. b) Nas infraccións cometidas con ocasión de servizos de taxi realizados ao abeiro de títulos habilitantes expedidos a nome doutras persoas, á persoa física ou xurídica que utilice os devanditos títulos e á persoa a cuxo nome se expedisen aqueles títulos, salvo que esta última demostrase que non deu o seu consentimento. c) Nas infraccións cometidas con ocasión de servizos de taxi realizados sen a cobertura do correspondente título habilitante, á persoa que tivera atribuída a facultade de uso do vehículo, ben sexa a título de propiedade, aluguer, arrendamento financeiro, renting ou calquera outra forma admitida pola lexislación vixente. d) Nas infraccións cometidas polas persoas usuarias e, en xeral, por terceiros que, sen estar comprendidos nos apartados anteriores, realizasen feitos que constitúan infraccións contempladas na presente ordenanza, á persoa física ou xurídica á que vaia dirixido o precepto infrinxido ou á que a disposición correspondente atribuíse especificamente a responsabilidade.1. Son infraccións as accións e as omisións que contraveñan as obrigas establecidas por esta lei a título de dolo, culpa ou simple inobservancia.2. De acordo co previsto na Lei 4/2013, de 30 de maio, as infraccións clasifícanse como moi graves, graves e leves. Considéranse infraccións moi graves: a) A realización de servizos de taxi carecendo dos preceptivos títulos habilitantes ou con estes suspendidos, anulados, caducados, revogados, sen ter realizado o visado obrigatorio ou por calquera outra causa ou circunstancia pola que as referidas habilitacións expedidas para exercer a actividade xa non sexan válidas. No suposto de que a infracción consista na falta de visado obrigatorio e este se realizase con anterioridade á data de resolución do procedemento sancionador, a infracción terá a cualificación de leve. b) Prestar os servizos de transporte de persoas en vehículos de turismo mediante un condutor ou condutora que non estea debidamente autorizado para a condución e habilitado para a prestación do servizo. c) A cesión ou a transmisión, expresa ou tácita, dos títulos habilitantes por parte dos seus titulares a favor doutras persoas sen a preceptiva autorización. d) O falseamento de documentos que teñan que ser presentados como requisito para a obtención dos títulos habilitantes ou dos datos que deban figurar nos títulos habilitantes. e) A negativa ou a obstrución á actuación dos servizos de inspección que impida o exercicio das funcións que legal ou regulamentariamente teñan atribuídas. f) O incumprimento, por parte do titular do vehículo, da obriga de subscribir os seguros preceptivos. g) O incumprimento das obrigas de prestación do servizo de taxi impostas pola administración competente na materia. h) Non levar o aparello taxímetro no caso de que este sexa esixible, a manipulación deste, facelo funcionar de xeito inadecuado ou impedir a súa visibilidade á persoa usuaria, así como cantas accións teñan por finalidade alterar o seu normal funcionamento, e a instalación de elementos mecánicos, electrónicos ou doutra natureza destinados a alterar o correcto funcionamento do taxímetro ou a modificar as súas medicións, mesmo cando este non estea en funcionamento no momento de se realizar a inspección. A responsabilidade por esta infracción corresponderá tanto ás persoas que manipulasen o taxímetro ou colaborasen na súa manipulación como ao taxista que o teña instalado no seu vehículo. i) A prestación de servizos de transporte de persoas con vehículos que incumpran as condicións técnicas sobre accesibilidade de persoas con mobilidade reducida que en cada caso se determinen, sempre que o vehículo sexa un taxi adaptado. j) Prestar o servizo cun número de ocupantes do vehículo que supere o número de prazas autorizadas, de conformidade coa normativa vixente. k) A realización de servizos de transporte de persoas mediante cobramento individual, agás nos casos en que estea expresamente autorizado. Considéranse infraccións graves: a) Carecer do preceptivo documento no cal se deben formular as reclamacións das persoas usuarias ou negar ou obstaculizar a súa disposición ao público. b) Non atender a solicitude a unha demanda de servizo de taxi por parte dunha persoa usuaria estando de servizo, ou abandonar un servizo antes da súa finalización, agás que existan causas xustificadas de perigo fundado para a persoa condutora ou para o vehículo de turismo. c) A realización de servizos de transporte iniciados nun termo municipal distinto do que corresponde á licenza de taxi, agás nos supostos legalmente exceptuados. d) Incumprir o réxime de tarifas vixente para o servizo de taxi. e) A prestación de servizos con vehículos distintos aos identificados adscritos ás licenzas de taxi e ás autorizacións interurbanas de taxi, agás nos casos de substitución debidamente autorizados, así como o incumprimento do ámbito territorial dos devanditos títulos habilitantes. f) A realización de servizos de taxi por itinerarios inadecuados que sexan lesivos economicamente para os intereses da persoa usuaria ou desatendendo as súas indicacións sen causa xustificada de perigo para a persoa condutora ou danos para o vehículo de turismo. g) Levar a cabo servizos de transporte de persoas en vehículos de turismo sen levar a bordo a documentación acreditativa necesaria para controlar a legalidade do transporte. h) A difusión de ofertas comerciais para a realización de actividades de transporte de persoas en vehículos de turismo sen dispoñer dos correspondentes títulos habilitantes para exercer as ditas actividades. i) A retención de obxectos abandonados no vehículo sen dar conta á autoridade competente. j) A carencia de contrato e de folla de ruta ou a ocultación ou a non conservación por parte da empresa dunha copia durante un ano. k) Non dispoñer dos cadros de tarifas e do resto de documentación que se teña que exhibir para o coñecemento das persoas usuarias. l) O trato desconsiderado aos clientes, así como a non prestación do servizo nas condicións de hixiene e/ou calidade esixibles. m) Calquera das infraccións previstas como moi graves cando pola súa natureza, ocasión ou circunstancia non deba ser cualificada como moi grave. Considéranse infraccións leves: a) Non levar en lugar visible os distintivos que sexan esixibles ou levalos nunhas condicións que dificulten a súa percepción ou facer un uso inadecuado deles. b) Non respectar os dereitos das persoas usuarias establecidos nesta Ordenanza. c) Non levar a bordo do vehículo a documentación formal que acredite a posibilidade legal de prestar o servizo, sempre que se dispoña dela. d) Incumprir as normas que se poidan establecer sobre publicidade nos vehículos dedicados ao transporte de persoas en vehículos de turismo. e) A carencia no vehículo do letreiro que indique a existencia de follas de reclamacións. f) Non entregar o recibo ou a factura do servizo prestado ás persoas usuarias, se estas o solicitan, ou entregarlles un recibo ou unha factura que non cumpra os requisitos establecidos pola normativa aplicable. g) O incumprimento polas persoas usuarias dos deberes que lles correspondan. h) Non levar a bordo do vehículo a folla de ruta ou levala sen cubrir, agás que o seu contido se recolla no contrato subscrito para a prestación do servizo. i) Non levar a placa relativa á súa condición de vehículo de servizo público. j) A carencia de cambio de moeda metálica ou de billetes ata a cantidade que estea regulamentariamente establecida. k) Non expoñer ao público os cadros de prezos autorizados ou telos en lugares non visibles. l) Levar o vehículo sen conexión con centrais de seguridade cando o dito servizo estea concertado cunha entidade pública ou se publicite a dita conexión ás persoas usuarias do servizo. m) Non prestar o servizo mínimo diario esixido n) Calquera infracción das que teñen consideración de graves cando pola súa natureza, ocasión ou circunstancias non deba ser cualificada como grave. Deberá xustificarse a existencia das ditas circunstancias e motivarse na resolución correspondente.1. As infraccións leves sancionaranse con multas de ata 400 euros; as graves, con multa desde 401 ata 2.000 euros; e as moi graves, con multa desde 2.001 ata 6.000 euros e a posibilidade de declarar a caducidade do título administrativo habilitante.2. As sancións deberán graduarse tendo en conta os danos e perdas ocasionados, a intencionalidade e a reincidencia. Considérase reincidencia a comisión, no prazo dun ano, de máis dunha infracción administrativa da mesma natureza cando así fose declarado por resolución firme na vía administrativa. No caso de infraccións cometidas no exercicio da actividade de taxi, as contías das sancións impoñeranse no seu terzo inferior, agás as previstas nos apartados a) e g) do artigo 40 da presente Ordenanza.3. As sancións anteriores enténdense sen prexuízo, de ser o caso, da posibilidade de declarar a caducidade do correspondente título habilitante e a autorización, nos casos en que esta proceda por incumprir as condicións que xustificaron o seu outorgamento, ou as que resulten necesarias para o exercicio da actividade.1. O procedemento para a imposición de sancións será o establecido na Lei 30/1992, do 26 de novembro, de réxime xurídico das administracións públicas e do procedemento administrativo común, así como na normativa procedemental sancionadora que se dite en materia de transportes, e no Regulamento do procedemento para o exercicio da potestade sancionadora, aprobado polo Real decreto 1398/1993, do 4 de agosto.2. Antes do inicio do procedemento administrativo sancionador, o órgano competente, de oficio ou por instancia de parte, nos casos de urxencia, para protexer provisionalmente os intereses das persoas implicadas, pode adoptar as medidas adecuadas para este efecto. Estas medidas deberán ser confirmadas, modificadas ou levantadas polo acordo de incoación do procedemento sancionador, que terá que se producir nos quince días seguintes ao da adopción do acordo.3. Na execución das sancións atenderase a regulación do procedemento sancionador do título IX da Lei 30/1992, do 26 de novembro, de réxime xurídico das administracións públicas e do procedemento administrativo común, o establecido no Real decreto 1398/1993, do 4 de agosto, polo que se aprobou o Regulamento do procedemento para o exercicio da potestade sancionadora, e a normativa sobre recadación de tributos.4. O pagamento das sancións pecuniarias impostas por resolución que poña fin á vía administrativa será requisito necesario para que proceda a realización do visado obrigatorio previsto nos artigos 18 e 49 da Lei 4/2013 de 30 de maio e a autorización administrativa á transmisión de licenzas de taxi ou de autorizacións interurbanas de taxi.5. O prazo dentro do cal se debe notificar a resolución do procedemento sancionador é dun ano desde a data do acordo de incoación do correspondente expediente sancionador, sen que en ningún caso se poida entender iniciado aquel procedemento mediante a formulación do correspondente boletín de denuncia. Unha vez transcorrido o dito prazo, débese acordar a caducidade do referido procedemento e o arquivo de todas as actuacións.6. As infraccións cometidas polos titulares de títulos habilitantes e as sancións que se lles impoñan serán obxecto de anotación no Rexistro de Títulos Habilitantes.1. As infraccións e as sancións moi graves prescribirán aos tres anos; as graves, aos dous anos; e as leves, ao ano.2. O prazo de prescrición das infraccións comezará a contarse desde o día en que a infracción se cometese, e o das sancións, desde o día seguinte a aquel en que adquirise firmeza a resolución pola cal se impón a sanción.3. Interromperá a prescrición da infracción a iniciación, con coñecemento do interesado, do procedemento sancionador, e volverá transcorrer o prazo de prescrición se o expediente sancionador está paralizado durante máis dun mes por causa non imputable ao presunto responsable. No caso das sancións, a prescrición interromperase coa iniciación, con coñecemento do interesado, do procedemento de execución, e volverá transcorrer o prazo se o dito procedemento está paralizado durante máis dun mes por causa imputable ao infractor. As licenzas de taxi concedidas á entrada en vigor da Lei 4/2013 do 30 de maio de 2013, de transporte público de persoas en vehículos de turismo de Galicia conservaran a súa validez sempre que conten coas correspondentes autorizacións interubanas de taxi. Os titulares dos taxis disporán dun prazo de catro anos para adapta-los vehículos adscritos ás licenzas de taxi e as autorizacións interurbanas de taxi para o exercicio da actividade ás características reguladas nos artigos 24 a 28 da Lei 4/2013 do 30 de maio de 2013, de transporte público de persoas en vehículos de turismo de Galicia a súa normativa de desenvolvemento e na presente Ordenanza. Para o non previsto na presente ordenanza será de aplicación o disposto na Lei 4/2013, do 30 de maio, de transporte público de persoas en vehículos de turismo de Galicia, a súa normativa de desenvolvemento e supletoriamente a lexislación estatal. Á entrada en vigor desta ordenanza queda expresamente derrogado o REGULAMENTO MUNICIPAL DOS SERVICIOS URBANOS DE TRANSPORTES EN AUTOMOBILES LIXEIROS DO ILMO. CONCELLO DE BUEU. A presente Ordenanza entrará en vigor unha vez publicado o seu texto íntegro no Boletín Oficial da Provincia e transcorrido o prazo establecido no artigo 65.2 da Lei 7/1985 de 2 de abril reguladora das bases do réxime local. Con carácter xeral, a mampara seguridade que se instale no vehículo respertará as seguintes referencias: 1. A distancia mínima entre a parte posterior da mampara e o borde anterior da banqueta do asento traseiro será de 300 mm, ou ben de 230 mm sempre que a distancia mínima entre a mampara e o respaldo do asento traseiro sexa de 720 mm.2. As mamparas de separación deixarán espazos de interconexión entre os habitáculos das prazas dianteiras e traseiras aos efectos de manter a máxima igualdade posible de temperaturas entre ambos. Esta interconexión poderá consistir nun espazo libre entre o chan e a mampara cunha altura non inferior a 150 mm. Os vehículos destinados ao servizo de taxi serán en todo caso de cor branca e deberán seguir as seguintes instrucións en canto á colocación e forma de distintivos e adhesivos de publicidade: 1. A palabra TAXI, xunto co número da licenza municipal en cor negra, cuns caracteres de 5 centímetros de altura, irán colocados na zona dereita superior do pano das portas dianteiras e na parte inferior dereita do parabrisas traseiro, debendo ser visibles desde o exterior.2. Os vehículos levarán o escudo do Concello de Bueu, dun tamaño aproximado de 15 centímetros de alto por 9,20 centímetros de ancho colocado no centro das portas dianteiras en posición totalmente vertical. Por motivos de estética non se admitirá que o adhesivo se dobre de maneira significativa, debendo permanecer na medida do posible no mesmo plano.3. Os vehículos accesibles ou adaptados levarán nunha das esquinas inferiores do cristal traseiro o pictograma de accesibilidade definidio na norma UNE 41501 que indica que o vehículo permite a accesibilidade de persoas con mobilidade reducida. Poderán levar tamén un adhesivo cunha superficie inferior a 300 cm2 que advirta que deba respetarse unha distancia mímina na que non deben estacionarse vehículos para que as axudas poidan ser desplegadas. Este adhesivo colocarase na porta que dispoña da axuda para o acceso.4. No interior do vehículo, en sitio visible para os viaxeiros colocarase unha placa de plástico ou metálica fixada de modo que non sexa posible o seu fácil desprendementono que figuraran troquelados/ marcados en cor negra sobre fondo branco o número da licenza, o número de prazas e a matrícula do vehículo en caracteres de fácil observación. A dimensión mímina de esta placa será de 35 mm x 70 mm e unha vez instalada no vehículo deberá presentar as puntas redondeadas, sen que nas súas aristas queden bordes que poideran causar calquer tipo de dano ou lesión. Poderase montar en posición horizontal ou vertical, de xeito que os caracteres alfanuméricos poidan ser lidos sen dificultade polos viaxeiros que ocupen as prazas traseiras. No caso de instalarse unha mampara de seguridade que impida a correcta lectura da placa por parte dos usuarios deberá retirarse da súa posición orixinal e colocarase sobre o ángulo superior dereito da mampara de xeito que non sexa posible o seu fácil desprendemento. Exceptúase o caso da mampara de tipo electromecánico que, debido a súa configuración, deberá levar a devandita identificación na parte fixa da mampara, concretamente na súa esquina superior dereita. Se con posterioridade se procedera a desmontar a mampara, a placa de identificación terá que ser de novo colocada na sua ubicación orixinaria.5.—Adhesivos na parte fixa das lúas das portas laterais traseiras: No c aso de que o vehículo dispoña un sistema de videovixilancia con fines de seguridade deberá cumprir o previsto no artigo 5 da Lei Orgánica 15/1999, de 13 de decembro, de Protección de Datos de Carácter Persoal. Seguindo as especificacións previstas polas instruccións da Axenia de Protección de Datos deberase colocar un adhesivo informativo co modelo establecido na Instrucción 1/2006, de 8 de novembro que se pode descargar na páxina web da propia Axencia www.agpd.es, e un tamaño mínimo de 100 cm2. Así mesmo, nun lugar visible do interior do vehículo deberá darse a mesma información. Admitiranse tamén nesta ubicación os seguintes adhesivos: a) Anuncios de tarxeta de crédito que poidan empregarse no pago dos servizos de taxi. O número máximo de adhesivos será de dous por cada porta e no seu conxunto non poderán ocupar unha superficie superior a 100 cm2. b) Adhesivo con información exclusivamente referente o servizo de seguridade que teña contratado. A superficie ocupada polo adhesivo non poderá superar os 220 cm2. O número máximo de adhesivos será de un por cada porta. No caso de que o vehículo non dispoña desta parte fixa das lúas os adhesivos colocaranse na zona equivalente. En ningún caso impedirán a correcta visión do resto de información obrigatoria.6.—Adhesivos nas lúas traseiras: Permitiranse adhesivos para identificar a entidade de contratación telefónica ou telemática á que estea adherida a licenza ou para exhibir publicidade constituídos por unha franxa de ata 140 mm de altura, de material non reflectante nin fluorescente que poderá colocarse na parte inferior do cristal traseiro. Admitirase tamén unha segunda banda perpendicular á anterior realizada con vinilo microperforado ou material similar non superior a 200 mm de ancho que se colocará nun ou outro extremo de cristal.7.—A publicidade do vehículo axustarase as seguintes regras: a) Só se admite a publicidade nas portas laterais traseiras, pudendo cubrir a totalidade da porta ata a altura do inicio da zona acristalada. Se admitirá un máximo de tres anuncios de marca, modelo, servizo o actividade, uno por cada lateral e el terceiro na luneta traseira. b) O material do anuncio tant o no interior como no exterior do vehículo non poderá ser reflectante, fluorescente nin luminoso.8.—En todo caso, para a colocación de distintivos e anuncios de publicidade será aconsellable a utilización de adhesivos permanentes.